kardosdrur/scandi-wiki huggingface dataset:
Karen Bro

Karen Bro (født 31. marts 1964) er en dansk journalist og tidligere chefredaktør.

Bro blev uddannet fra Danmarks Journalisthøjskole i 1988 og har siden været ansat som indlandsredaktør i DR Nyheder og som nyhedschef på 24timer og Ekstra Bladet. Her var hun fra 2011 til august 2019 chefredaktør. 

Hun forlod stillingen for at være med til at etablere kvindemediet 5 Media, som hun dog allerede forlod efter få måneder grundet uenighed om linjen og strategien. Siden har hun arbejdet som selvstændig journalist og som blogger i Berlingske.

Referencer

Journalister fra Danmark
Chefredaktører fra Danmark
Journalister ved Ekstra Bladet
Henitjesk rajon

Henitjesk rajon (, ) er den østligste af de 5 rajoner i Kherson oblast i Ukraine. Rajonen ligger lige nord for Krim-halvøen, hvortil man har vejforbindelse med grænsevagt over Tjonhar-strædet, ligesom der går en kort grænse tværs over Arabat-landtangen til landtangens sydlige halvdel som de facto har været russisk siden 2014.

Efter Ukraines administrative reform fra juli 2020 er den tidligere Henitjesk rajon udvidet med andre nærtliggende rajoner, sådan at det samlede befolkningstal for Henitjesk rajon er nået op på 122.400.

Referencer

Eksterne henvisninger 

 

Kherson oblast
Rajoner i Ukraine
Tskaltubo

Tskaltubo () er en kurby i den vestlige del af Georgien. 

I sovjettiden var byen et populært kursted, der tiltrak omkring 160.000 turister årligt. Siden faldt tallet til et par hundrede per sæson. 

Byen er kendetegnet ved en række meget flotte sanatorier i socialistisk klassicistisk stil, som dog generelt er i meget dårlig stand. Georgiske flygtninge fra borgerkrigen i Abkhasien i 1992-93 bebor stadig mange af de nedlagte sanatorier.

Referencer 

Byer i Georgien
Kurbyer
Thomas Garm Pedersen

Thomas Garm Pedersen (født d. 26.03.1969) er professor inden for fysik og mekanik ved Institut for Materialer og Produktion ved Aalborg Universitet. I 1993 blev han uddannet civilingeniør i optik og tre år senere fik han tildelt hans Ph.D. i fysik. Han forsker primært i nanostruktureret grafen, lineære og ikke-lineære optiske egenskaber for kvantesystemer, excitons i carbon nanorør, plasmonics til nanostrukturerede solceller, den mikroskoppiske beskrivelse af lys, der interagerer med begrænsede elektroniske systemer og optiske og elektroniske egenskaber ved halvleder-nanoskrystaller til LED-applikationer.

Karriere 
Efter Thomas Garm Pedersen fik tildelt sin Ph.D. i 1996 var han Post Doc. ved Optics and Fluid Dynamics department på Risø. I 1998 blev ansat som Adjunkt ved AAU, senere som Lektor og til sidst Professor i teoretisk faststoffysik. Desuden har haft en række administrative poster løbende blandt andet sad han i studienævnet for naturvidenskab. Han har været desuden været medlem af to EU COST aktioner. Siden 2014 han var været medlem af Den Bibliometriske Forskningsindikator.

Priser 
Thomas Garm Pedersen er blevet kåret som ”Teacher of the year” to gange i hhv. 2001 og 2017. Derudover er han blevet tildelt “Dansk Optik Selskabs hæderpris” for ”fremragende bidrag til modellering af optiske og elektroniske fænomener” i 2004.

Publikationer 
Thomas Garm Pedersen har udgivet mere end 200 publikationer i peer-reviewed tidsskrifter herunder Nature Materials, Nature Nanotechnology og Nature Communications.

Referencer 

Professorer fra Aalborg Universitet
Ansatte ved Aalborg Universitet
Jess Phillips

Jessica Rose Phillips (født  Trainor; født 9. oktober 1981) er en britisk politiker for Labour Party. 

Hun har fungeret som parlamentsmedlem (MP) for Birmingham Yardley siden parlamentsvalget i 2015.

Eksterne henvisninger 
 

Medlemmer af Underhuset
Britiske politikere fra Labour
Personer fra Birmingham
Healthy Ageing Tour 2021

Healthy Ageing Tour 2021 var den 10. udgave af det hollandske etapeløb Healthy Ageing Tour. Cykelløbets tre etaper blev kørt i provinsen Groningen fra 10. til 12. marts 2021. Løbet var ikke en del af UCI Women's World Tour, men på den lavere rangerende internationale UCI-kalender for kvinder. Den oprindelige 10. udgave af løbet blev i 2020 aflyst på grund af coronaviruspandemien.

Hollandske Ellen van Dijk fra  vandt anden etape og endte med at blive samlet vinder af løbet. Seks sekunder efter kom tyske Lisa Brennauer () på andenpladsen, mens danske Emma Norsgaard Jørgensen fra  tog sig af tredjepladsen, 12 sekunder efter Ellen van Dijk. Norsgaard Jørgensen vandt også løbets ungdomskonkurrence.

Etaperne

1. etape

2. etape

3. etape

Resultater

Samlede stilling

Hold og ryttere

Danske ryttere 

* DNF = gennemførte ikke

Startliste

Referencer

Eksterne henvisninger 
 
 
 

2021
UCI Women's Road World Rankings 2021
Château Frontenac

Fairmont Le Château Frontenac, normalt omtalt som Château Frontenac''', er et historisk hotel i Quebec City, Quebec, Canada. Det ligger i bydelen Old Quebec, i den historiske bydels Upper Town. Château Frontenac blev tegnet af Bruce Price, og opført af Canadian Pacific Railway. Hotellet er i dag en del af Fairmont Hotels and Resorts.

Det åbnede i 1893, og er opført i Châteauesque-stil. Det har 18 etager og er 80 m højt, hvilket bliver ekstra markant, det det liger på en forhøjning på 54 m. Det var byens højeste bygning fra 1924-1930. Det er et af de første af landets store jernbanehoteller, og det blev optaget som National Historic Site of Canada i 1981. Hotellet er blevet udvidet tre gange, hvoraf den sidste store udvidelse skete i 1993.

Referencer

Eksterne henvisninger 

Québec
Hoteller i Canada
Etableret i 1892
Ronde de Mouscron 2021

Ronde de Mouscron 2021 var den 1. udgave af det belgiske cykelløb Ronde de Mouscron. Det 126 km lange linjeløb blev kørt den 5. april 2021 med start og mål i Mouscron i Vestflandern. Løbet var en del af den internationale UCI-kalender for damer 2021 og den nationale Lotto Cycling Cup. Den oprindelige 1. udgave blev i 2020 aflyst på grund af coronaviruspandemien.

Italienske Chiara Consonni fra 	Valcar Travel & Service vandt løbet, og henviste Jelena Eric () og María Martins til anden- og tredjepladsen.

Resultat

Hold og ryttere

Danske ryttere 

* DNF = gennemførte ikke

Referencer

Eksterne henvisninger 
 
 

2021
UCI Women's Road World Rankings 2021
Benjamin Graham

Benjamin Graham (født Grossbaum; 9. maj 1894, død 21. september 1976) var en britisk født amerikansk økonom, professor og investor. Han er kendt som at være "far til værdiinvestering", og han skrev to af de grundlæggende tekster til nyklassisk investering: Security Analysis (1934) med David Dodd, og The Intelligent Investor (1949). Hans investeringsfilosofi lagde vægt på investorpsykologi, minimal gæld, buy-and-holdinvestering, fundamental analyse, koncentreret diversificering, køb inden for sikkerhedsmargin, aktivist investering og kontrastinvestering.

Efter at være blevet færdig på Columbia University i en alder af 20 år, påbegyndte han en karriere på Wall Street, hvor han endte med at grundlægge Graham-Newman Partnership. Efter at have ansat sin tidligere studerende Warren Buffett, blev han ansat som underviser på sit alma mater, og senere på UCLA Anderson School of Management ved University of California, Los Angeles.

Hans arbejde med virksomhedsøkonomi og investering skabte en moderne bølge af værdiinvestering blandt fonde, hedgefonde, diversificerede holdingselskaber og andre investeringsorganisationer. Igennem hele sin karriere havde Graham mange notable disciple, der gik hen og fik stor succes med investering, herunder Sir John Templeton, Irving Kahn og Buffett, hvoraf sidstnævnte har beskrevet Graham som den mest indflydelsesrige person i hans liv efter hans far.

Bibliografi

Bøger 
 Security Analysis, editions 1934, 1940, 1951 og 1962 og 1988 and 2008 
 The Intelligent Investor, editions 1949, reprinted in 2005; 1959, 1965, 1973 with many reprints since
 Storage and Stability: A Modern Ever-normal Granary, New York: McGraw Hill. 1937 
 The Interpretation of Financial Statements, 1937, 2nd Edition
 World Commodities and World Currency, New York & London, McGraw-Hill Book Company. 1944 
 Benjamin Graham, The Memoirs of the Dean of Wall Street (1996)

Artikler

Referencer

Eksterne henvisninger 
 The Rediscovered Benjamin Graham – selected writings of the wall street legend, af Janet Lowe.
 Columbia University biography
 Heilbrunn Center at the Columbia Business School

Økonomer fra USA
Professorer fra USA
Scheldeprijs for kvinder 2021

Scheldeprijs for kvinder 2021 var den 1. udgave af det belgiske cykelløb Scheldeprijs for kvinder. Linjeløbet blev kørt den 7. april 2021 med start og mål i Schoten i provinsen Antwerpen. Løbet var en del af den internationale UCI-kalender for damer 2021. Scheldeprijs for kvinder er en del af planen som arrangør Flanders Classics begyndte på i 2019, hvor de besluttede at alle deres cykelløb for herrer, også skulle have en udgave for kvinder. Herrernes Scheldeprijs er blevet kørt siden 1907.

Hollandske Lorena Wiebes fra Team DSM vandt løbet efter en spurt. Den danske mester Emma Norsgaard Jørgensen fra  kom på andenpladsen, mens italienske Elisa Balsamo fra Valcar-Travel & Service tog sig af tredjepladsen.

Resultat

Hold og ryttere

Danske ryttere 

* DNF = gennemførte ikke

Se også 
 Scheldeprijs 2021

Referencer

Eksterne henvisninger 
 
 

2021
UCI Women's Road World Rankings 2021
Magnus Von Dreiager

Magnus Von Dreiager (født den 31. maj 1998 i Virum) er en dansk politiker, der var landsformand for Konservativ Ungdom fra 2020 til 2022.  er han kommunalbestyrelsesmedlem for Det Konservative Folkeparti i Lyngby-Taarbæk Kommune og ejer af virksomheden Deluxe Home i Hellerup.

Civil karriere 
Magnus Von Dreiager blev student fra Virum Gymnasium i 2017. I april 2018 stiftede han Deluxe Home, der er en virksomhed med fysisk butik i Hellerup og netbutik. Selskabet bag Deluxe Home (Deluxe Home ApS) er dog under tvangsopløsning pr. 28. februar 2023.

Politisk karriere 
Ved kommunalvalget i 2017 blev han valgt som det yngste kommunalbestyrelsesmedlem nogensinde i Lyngby-Taarbæk.

Han meldte sig ind i Konservativ Ungdom og Det Konservative Folkeparti i 2015. Som følge af sit valg til kommunalbestyrelsen, trådte han i starten af 2018 tilbage som formand for Lyngby-Taarbæk Konservative Ungdom, hvor han inden da havde været formand. På Konservativ Ungdoms Landsråd i oktober 2020 blev han han valgt som ny landsformand for organisationen. En post han fratrådte igen i marts 2022 og blev efterfulgt af Christian Holst Vigilius som landsformand.

Magnus Von Dreiager har desuden været blogger på B.T., hvor han skrev om nationalpolitiske emner.

Kilder 

Formænd for Konservativ Ungdom
Kommunalbestyrelsesmedlemmer fra Det Konservative Folkeparti
Personer fra Virum
Brabantse Pijl for kvinder 2021

Brabantse Pijl for kvinder 2021 var den 4. udgave af det belgiske cykelløb Brabantse Pijl for kvinder. Det 127 km lange linjeløb blev kørt den 14. april 2021 med start i Sint-Kwintens-Lennik og mål i Overijse i Flandern. Løbet var en del af den internationale UCI-kalender for damer 2021, og blev arrangeret af Flanders Classics.

Efter målfoto vandt den regerende amerikanske mester Ruth Winder fra  løbet foran s hollandske rytter Demi Vollering. Elisa Balsamo (Valcar Travel Service) fra Italien endte på tredjepladsen.

Resultat

Hold

Se også 
 Brabantse Pijl 2021

Referencer

Eksterne henvisninger 
 
 

2021
UCI Women's Road World Rankings 2021
Marianne Jørgensen

Marianne Jørgensen kan henvise til

 Marianne Jørgensen (billedkunstner) - en dansk billedkunstner og billedhugger
 Marianne Jørgensen (forfatter) - en dansk forfatter
 Marianne Jørgensen (curlingspiller) - en dansk curlingspiller og EM-deltager
 Marianne Jørgensen (skuespiller) - en dansk skuespiller
Grand Prix de Chambéry 2021

Grand Prix de Chambéry 2021 er den 18. udgave af det franske cykelløb Grand Prix de Chambéry. Linjeløbet bliver kørt den 18. april 2021 på en rundstrækning med start og mål i Chambéry i departementet Savoie. Løbet er en del af den internationale UCI-kalender for damer 2021. Den oprindelige 18. udgave blev i 2020 aflyst på grund af coronaviruspandemien.

Resultat

Referencer

Eksterne henvisninger 
 
 

2021
UCI Women's Road World Rankings 2021
Danskere (Johannes V. Jensen)

Danskere er en roman af Johannes V. Jensen.
Den udkom i august eller september 1896 på Det Nordiske Forlag og var forfatterens finlitterære romandebut.

Romanen handler om den jyske studerende Buris Holm, hans mandlige kammerater og hans kvindelige bekendtskaber og følger Holm igennem omkring et år.
Den er inddelt i 11 kapitler der præsenterer handlingen kronologisk.
Første kapitel foregår i og omkring Viborg hvor han går i Viborg latinskoles sjette klasse.
Handlingen flyttes derefter til København med rejse via Hobro og Aarhus.
I kapitel 4 og 5 er han midlertidigt tilbage i Jylland.

Flere digte indgår i romanen.
Nogle synes at være skrevet af forfatter selv, mens andre er kendt andetsteds fra.

Romanen er delvis selvbiografisk og visse fiktive navne kan relateres til virkelighedens personer.
Buris Holm-figuren er modeleret over forfatteren selv.
Buris Holms kammerat Arnesen mener Oluf Friis er et portræt af Anders Hagensen, mens han ikke tvivler på at Grønnegaard figuren er virkelighedens Mandrup Philipsen.
Landsbyen Vadkær kan sammenstilles med forfatterens fødeby Farsø.
Ungdomsforeningen der optræder i Danskere var ifølge Jeppe Aakjær virkelighedens "Ungdomshjemmet" på Værnedamsvej nummer 11.

Johannes V. Jensen havde haft en udgave af romanen færdig i efteråret 1895.
Han forsøgte at sælge den som føljetonroman til dagbladet København men uden held.
Han havde derefter forsøgt sig med forlagsboghandleren Andr. Schou, men heller ikke han ønskede at udgive bogen.
Mere held havde han med Ernst Bojesens Nordisk Forlag, der lige var startet og derfor manglede forfattere.

Johannes V. Jensen tog senere afstand fra romanen og den blev derfor ikke genoptrykt i nye oplag i forfatterens levetid.
I 1933 fortalte han i teksten Hvordan jeg blev Skribent:

Arvingerne tillod dog genoptryk og Gyldendal udgav 2. udgave i 1972, 3. udgave i 2000 og i 2015 kom en e-bogsudgave.
Bogen var stærkt nedsat ved bogudsalget i 2004.
Jørgen Weel indlæste romanen i 1982 og den 4 timer og 25 minutter lange indlæsning er tilgængelig fra Nota.

Udgivelsen gjorde Johannes V. Jensen i stand til at rejse til New York.
Han var med sin kusine og kæreste Jenny Andersen på rejse fra 29. september til den 14. december i 1896.
Samme år opgav han også medicinstudiet. Han havde være voluntør på Kommunehospitalet i foråret.

To år efter udgivelsen af Danskere i 1898 udgav Johannes V. Jensen romanen Einar Elkær.
Denne roman var i samme genre og forfatteren tog også afstand fra den bog og ønskede den ikke genoptrykt.
Først med med Kongens Fald, der udkom over flere gange i 1900 og 1901, fik Johannes V. Jensen skrevet en roman han ikke senere forbød genoptryk af.

Litteratur

Henvisninger 

Litteratur fra Danmark
Johannes V. Jensen
Litteratur i 1896
Kaizer

Karen Stenz Lundqvist, bedre kendt som Kaizer, er en dansk sangerinde, sangskriver og elektronisk producer der bevæger sig indenfor elektropop-genren.

Baggrund og uddannelse 
Karen Stenz Lundqvist er datter til kostumier og designer Anne-Mette Stenz Lundqvist, der designede kostumerne til den danske tv-serie Pyrus, der var en række af TV 2-julekalendere og spillefilm, der blev vist første gang mellem 1994 og 2000. Karen Stenz Lundqvist er barnebarn til skuespiller og dansktop-sangerinde Maria Stenz, journalist og Tv-vært Jens Nauntofte og arkitekt og kunstner Niels Allan “Hassan” Blegvad Stenz.

Karen Stenz Lundqvist har gået på Bernadotteskolen, Busses Skole, Ørestad Gymnasium, Engelsholm Højskole og Aarhus Universitet. Hun har en Bachelorgrad i Litteraturhistorie og Æstetisk Kommunikation.

Karriere 
Karen Stenz Lundqvist begyndte sin musikkarriere hos pladeselskabet No3 (Disco:Wax / Sony) under kunstnernavnet Stenz.

Kaizer udgav to singler i 2020, Famous! og You Kill Me With a Word (sim your gun), der blev kåret som Ugens Upcoming af Bands of Tomorrow.. Kaizer skrev kort efter kontrakt med agent-bureauet Midheaven Management og publishingselskabet Iceberg Music Group, og blev i december 2020 udpeget som “én man skal holde øje med” af det danske musikmagasin GAFFA.

Kaizer udgav sin debut-EP Crying Like a Rose i 2021, EP'en fik sin debut på Radio 4 med Maja Hald i KRÆS og på Danmarks Radio hos Carsten Holm i Toner. 

Karen Stenz Lundqvist optrådte i julekalenderen Alletiders Julemand, og som statist i Pyrus i Alletiders Eventyr. 
Hun optrådte også i musikvideoen til sangerinde og musiker Karen Rosenbergs sang “Drømmen”.

Kilder og henvisninger

Musikere fra Danmark
Angela Rayner

Angela Rayner (født Bowen; født 28. marts 1980) er en britisk  politiker fra Labour Party. 

Hun har været medlem af Parlamentet (MP) for Ashton-under-Lyne siden parlamentsvalget i 2015.

Eksterne henvisninger 
 

Medlemmer af Underhuset
Britiske politikere fra Labour
Personer fra Stockport
Sct. Laurentii Gade (Ribe)

Sct. Laurentii Gade er en gade i Ribe, der løber fra Skovgade i syd op til Erik Menvedsgade i nord.

Mod syd, hvor gaden går over i Skovgade, støder også Gråbrødre Torv til. Omkring dette område, hvor alderdomshjemmet Områdecenter Dagmargården holder til, lå engang et gråbrødrekloster.

Klosteret menes at være skiftet i 1232, som det første til danske franciskanerbo. Johannes Scolasticus var grundlægger af klosteret. Ribebispen Gunnar havde et tæt forhold til klosteret og da han nedlagde bispestaven i 1246, trådte han ind i klosteret og boede der til sin død i 1249.

I 1280 indvies klosterkirken til Sct. Laurentius. 

Klosteret menes at være af en anselig størrelse og inklusiv kirke og kirkegård, har optaget en del af arealet, hvor vi i dag finder Korsbrødregade, Nygade og Gråbrødregade. Kirken var med spir og forholdene omkring kloster og kirke var så finde, at det kunne huse landets fornemmeste. Således afholdt Christoffer Bayern retterting i klosteret d. 7. januar 1443, få dage efter at han havde ladet sig krone og salve i Ribe Domkirke.

Kirken blev nedlagt i forbindelse med reformationen i 1537, hvor også nedbrydningen af klosteret går i gang. En overgang menes klosterets bygninger at være benyttet som tilflugtssted for flygtende munke fra hele Jylland.

I 1560 overlod kongen grunden til ripenserne som kvægtog og i 1560 fik de lov atter at bygge på grunden.

I 1993 fastslår Antikvarisk Samling via udgravninger 100%, hvor klosteret lå og man finder også den tilhørende kirkegård, der indeholder 500 grave. Tvivlsspørgsmål omkring hvorvidt bygninger og kirkegårde var tilhørende Gråbrødre kloster eller Sct. Clemens Kirke er dermed opklaret.

Referencer 

Gader i Ribe
Tiilikkajärvi Nationalpark

Tiilikkajärvi Nationalpark () er en nationalpark i det nordlige Norra Savolax og Kainuu-landskaberne i Finland. Den blev etableret i 1982 og har et areal på 34 km²

Sydlige og nordlige naturtræk blandes her, og danner en randzone af skov- og sumptyper.

Tiilikkajärvi-søen er en ufrugtbar 400 hektar stor sø med strande rundt omkring, delt i midten af en fra nord kommende halvø.

Fauna 
Nordlige fuglearter som kvækerfinker og pileværling, er almindelige i parkens skove. Den mest almindelige fugleart ved moserne er den gule vipstjert. Den småspove yngler også i moserne. Den ufrugtbare Tiilikkajärvi-sø er beboet af den sortstrupede lom og dens strande af den lille præstekrave. Andre arter i området inkluderer sildemåge, tjur, dalrype, sædgæs, hjejle og den lavskrige. I sommeren 1993 ynglede krognæb i området. Der bor bævere i de nærliggende floder.

Kilder og henvisninger 

 
 - Tiilikkajärvi National Park på nationalparks.fi
 Kort og faktaark fra Metsähallitus

Nationalparker i Finland
IUCN Kategori II
Groupe Libertés et territoires

Le groupe Libertés, indépendants, outre-mer et territoires (LIOT) er en politisk gruppe i den franske nationalforsamling. Gruppen fik sit nuværende navn den 28. juni 2022.

I 2018-2022 havde gruppen navnet Gruppen Friheder og Territorier (LT) (fransk: Le Groupe Libertés et territoires (LT)). Gruppen blev oprettet i 2018.

I sin første tid var LT–gruppen hverken en del af regeringspartierne (La majorité présidentielle) eller af oppositionen, men ved tillidsafstemningen den 15. juli 2020 om premierminister Jean Castex's regeringserklæring (déclaration de politique générale) nærmede LT sig oppositionen mod præsident Emmanuel Macron's regeringer.
Af gruppens daværende 18 medlemmer stemte 10 nej, 7 afstod fra at stemme og 1 var ikke til stede, mens ingen stemte ja. Den 30. juli 2020 blev gruppen officielt en del af oppositionen. 

LT–gruppen er socialliberal og regionalistisk.

Sammensætning 
LT–gruppen blev oprettet af 16 medlemmer af nationalforsamlingen den 17. oktober 2018. I 2020 kom gruppen op på 20 medlemmer, og i januar 2021 havde gruppen 17 medlemmer.

I januar 2021 fordelte medlemmerne sig således:

 3 medlemmer fra den korsikanske koalition for uafhængighed
 3 medlemmer fra det radikale venstreparti
 et medlem fra den radikale og social–liberale bevægelse
 én radikal med tilknytning til LREM
 2 medlemmer fra uafhængige højre, det ene medlem er valgt på Wallis og Futuna
 2 uafhængige midterpolitikere (Divers centre (DVC))
 et medlem fra Résistons (modstand)
 et medlem fra partiet Liberté Écologie Fraternité (LEF) (Frihed Økologi Broderskab)
 et medlem fra centristerne
 én regionalist fra Morbihan i Bretagne
 et medlem fra uafhængige venstre

Formandsskab 
Gruppen ledes af to medformænd.

Fra 17. oktober 2018 til 8. september 2020 var det Philippe Vigier (LC) og Bertrand Pancher (MR), der var medformænd.

Fra 16. september 2020 er det Bertrand Pancher (MR) og Sylvia Pinel (PRG), der er medformænd.

Gruppen efter valget i 2022 
Efter valget i 2022 består LIOT-gruppen af 16 medlemmer.

Grupper i den franske nationalforsamling
Grupper i den franske nationalforsamlings 16. valgperiode
Etableret i 2018
Korsbrødregade (Ribe)

Korsbrødregade i Ribe er en gade, der løber fra Gråbrødregade (krydset med Grydergade og Nygade) i syd og til Skibbroen i nord.

Gaden har sit navn efter Korsbrødregård, der lå hvor Bispegården ligger i dag. (Korsbrødregade 7)

Korsbrødregård var en johannitterkloster, indviet til Sct. Hans. Klosteret nævnes første gang i 1311 og menes ikke at være meget ældre end det. Klosteret blev med tiden rig på jordbesiddelsen rundt i landet.

I 1479 var det sågar ejer af Sct. Clemens Kirke ligeledes i Ribe.

Ved Reformations indførelse i 1537 blev det hele befalet til nedrivning. Befalingen synes dog ikke at være ført 100% ud i livet. Der har givetvis været dele tilbage. I hvert afholder Frederik V taffel på Korsbrødregård d. 21. januar 1754.

Den nuværende Bispegård på adressen er opført i 1801 til madam Rahr. Huset bliver købt af den danske stat i 1869 til bispebolig.

Se også 
 Ribes bisperække

Litteratur

Referencer 

Gader i Ribe
Leofdan

Leofdan (også stavet Leofdag, Liafdag, Ljufdag & Leofdog) var en frisisk præst, der blev en af Danmarks første biskoper, da han blev udnævnt til biskop af Ribe Stift i 948.

For at opfylde et løfte til sin bror om at gøre en indsats, for at fremme kristendommens virke og udbredelse i Danmark, kontaktede Gorm den Gamle Hermann Billung af Sachsen, for at få den katolske kirke til at sende et antal duelige missionærer til Danmark. Adaldag af Hamborg-Bremen udpegede derfor i 948, efter Hermann Billungs henvendelse, missionsbrødrene Horedus, Reginbrandus og Leofdagus som biskopper i Danmark, hvor Hored fik tildelt Slesvig som stift, Reginbrand fik tildelt Aarhus som stift, og Leofdag fik Ribe Stift.

På tidspunktet for udnævnelsen, var Kristendommen kun meget lidt udbredt i Danmark, og under sin første prædiken, jagtede og dræbte en ikke-troende biskoppen med spyd. Alligevel blev han af de troende i byen begravet på den Hellige Jomfrus Kirkegård, og over hans grav blev der rejst en bygning. Senere blev han flyttet ind i Ribe Domkirke, i den nordlige del over for koret, og i lang tid strålede et vartegn ved hans grav.

Fortællingen omkring Leofdans skæbne er der ifølge bispekrøniken senere rejst tvivl omkring af Harald Andersen under henvisning til, at den ikke omtales af Adam af Bremen og, at Leofdag ikke blev helgenkåret.

Se også 
 Ribes bisperække

Referencer 

Biskopper over Ribe Stift
Førreformatoriske katolske biskopper fra Danmark